CELEX: 62008CN0517
Language: da
Date: 2008-11-25 00:00:00
Title: Sag C-517/08 P: Appel iværksat den 25. november 2008 af Makhteshim-Agan Holding BV, Alfa Agricultural Supplies SA, Aragonesas Agro, SA til prøvelse af dom afsagt den 9. september 2008 af Retten i Første Instans (Fjerde Afdeling) i sag T-75/06, Bayer CropScience AG m.fl. mod Kommissionen

24.1.2009   
            
            
               DA
            
            
               Den Europæiske Unions Tidende
            
            
               C 19/19
            
         Appel iværksat den 25. november 2008 af Makhteshim-Agan Holding BV, Alfa Agricultural Supplies SA, Aragonesas Agro, SA til prøvelse af dom afsagt den 9. september 2008 af Retten i Første Instans (Fjerde Afdeling) i sag T-75/06, Bayer CropScience AG m.fl. mod Kommissionen
   (Sag C-517/08 P)
   (2009/C 19/34)
   Processprog: engelsk
   Parter
   
      Appellanter: Makhteshim-Agan Holding BV, Alfa Agricultural Supplies SA, Aragonesas Agro, SA (ved avocats C. Mereu, og K. Van Maldegem)
   
      De andre parter i appelsagen: Kommissionen for De Europæiske Fællesskaber, Bayer CropScience AG, European Crop Protection Association (ECPA), Kongeriget Spanien
   Appellanterne har nedlagt følgende påstande
   
               —
            
            
               Dom afsagt af Retten i Første Instans i sag T-75/06 ophæves.
            
         
               —
            
            
               Kommissionens beslutning 2005/864/EF (1) af 2. december 2005 om afvisning af at optage endosulfan i bilag I til Rådets direktiv 91/414/EØF (2) og om tilbagekaldelse af godkendelser af plantebeskyttelsesmidler, der indeholder dette aktive stof, annulleres.
            
         
               —
            
            
               Subsidiært hjemvises sagen til Retten i Første Instans til fornyet afgørelse.
            
         
               —
            
            
               Kommissionen tilpligtes at betale sagens omkostninger (herunder sagsomkostningerne ved Retten i Første Instans).
            
         Anbringender og væsentligste argumenter
   Appellanterne har gjort gældende, at Retten i Første Instans tilsidesatte fællesskabsretten, da den ikke tog påstanden om annullation af Kommissionens beslutning 2005/864/EF af 2. december 2005 om afvisning af at optage endosulfan i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktive stof, til følge. Appellanterne har navnlig gjort gældende, at Retten i Første Instans har begået en række fejl i sin fortolkning af de faktiske omstændigheder og af de bestemmelser, der fandt anvendelse på appellanternes situation. Dette førte til, at Retten begik en række retlige fejl, navnlig følgende:
   
               (i)
            
            
               Retten gav ikke appellanterne medhold i, at de kompetente myndigheders adfærd havde bragt dem i en situation af force majeure, således at de kompetente myndigheders manglende udsættelse af procedurefristerne udgjorde et åbenbart urigtigt skøn.
            
         
               (ii)
            
            
               Retten mente ikke, at appellanternes processuelle og materielle rettigheder var blevet tilsidesat.
            
         
      (1)  EUT L 317, s. 25.
   
      (2)  Rådets direktiv 91/414/EØF af 15.7.1991 om markedsføring af plantebeskyttelsesmidler (EFT L 230. s. 1).